Charlotte Schwab

D **Charlotte Schwab** (* 17. Dezämber 1952 z Mehli AG) isch e Schwyzer Schauspiileri.

## Lääbe
Mit 17 Joor het si d Charlotte Schwab entschiide, ne Schauspiileri z gee. Vooreb si d Uusbildig am Kunservatoorium fir Musik un Schauspill z Bärn gmacht het, het si aber zeerscht Delifonischti bi dr PTT gleert.

No dr Schauspiiluusbildig het si anne 1974 ire eerscht Engaschmänt z Trier ghaa. Derno isch si iiber zwanzg Joor erfolgryych uf vyyl Biine in dr Schwyz un z Dytschland gstande. Noch em Theater Darmstadt (1975) un em Düsseldorfer Schauspiilhuus (1976–1980) het si z Bremen (1980), an dr Schaubiini Berlin (1981), am Schauspiilhuus Bochum, am Schauspiilhuus Züri un in de 1990er Joor am Thalia-Theater Hamburg gspiilt. Si het mit Reschiseer*ne wie Jürgen Flimm, Claus Peymann, Peter Löscher, Sven-Eric Bechtolf un Katharina Thalbach gschafft. Am Thalia-Theater het d Charlotte Schwab ire speeter Filmkolleeg Erdoğan Atalay chänneglert, wu si vu 1997 bis 2008 fir d RTL-Actionseerie *Alarm für Cobra 11 – Die Autobahnpolizei* as Schefi Anna Engelhardt mit em voor dr Kamera gstanden isch. Noo zee Joor (Folg 186) het si d Seerie verloo, anne 2016 isch si fir e Gaschtufdritt im Pilootfilm zue dr Friejoorsstapfle 2016 retuurchuu. Me chännt si syt 1997 dur iri Roll vu dr Unternämesberooteri Katharina Nordberg, wu si in iiri jinger Kunkerränti verliebt, im Fäärnseefilm *Die Konkurrentin* an dr Syte vu dr Ann-Kathrin Kramer. Mit ire het me si ab 2002 au in dr ZDF-Krimiraie *Das Duo* chenne sää, wu si as Lübecker Kriminaalhauptkummissaari Marion Ahrens ermittlet het. Ab 2006 het d Lisa Martinek iri *Das-Duo*-Paartneri gspiilt.

Drotz dr Hyfe Fäärnseerolle stoot d Charlotte Schwab als uf Theaterbiine. 2006 un 2007 het si d Shakespeare-Lääsig *Geliebter Bastard* z Bochum un z Züri gee. 2007 het si z Wien un z Göttingen d Väärsdiichtig *Venus und Adonis* glääse. Syt dr Spiilzyt 2016/2017 gheert si zum Ensemble vum Bayerische Staatsschauspiil. In dr Saison 2024 vu dr Bad Hersfelder Feschtspiil, het si d Titelroll vum Shakespeare-Draama *King Lear* gspiilt.

## Perseenligs
D Charlotte Schwab het zwee Siin: dr Maximilian Simonischek, wu au Scchauspiiler isch, us dr Ee mit em Schauspiiler Peter Simonischek, un dr Hans Bechtolf us dr Ee mit em Schauspiiler un Reschiseer Sven-Eric Bechtolf. Si het vyyl Joor z Hamburg gläbt un mittlerwyyli z München.

## Uusglääseni Filmografy

## Uusglääseni Theaterrolle
alli im Residenztheater München:
* 2017: *Die Troerinnen* (as Hekuba). Vum Jean-Paul Sartre noch em Euripides. Inszenierig:Tina Lanik
* 2017: *Insgeheim Lohengrin* (as Friseeri Helga). Vum Alvis Hermanis un Ensemble. Inszenierig: Alvis Hermanis
* 2018: *Am Kältepol – Erzählungen aus dem Gulag* (as Stroofgfangeni). Uuruffierig noch em Warlam Tichonowitsch Schalamow. Inszenierig: Timofei Alexandrowitsch Kuljabin
* 2019 *Lulu* (as Lulu). Vum Frank Wedekind. Inszenierig: Bastian Kraft
* 2021: *Erinnerung eines Mädchens* (as Annie). Vu dr Annie Ernaux. Inszenierig: Silvia Costa
* 2021: *Gott* (as Elisabeth Gärtner). Vum Ferdinand von Schirach. Inszenierig: Max Färberböck

## Uusglääseni Audiografy
* 2004: *Tausendundeine Nacht – Die drei Äpfel*, Audiobook
* 2004: *Tausendundeine Nacht – König Kamarassaman und seine Söhne*, Audiobook
* 2007: *Das Zelt*, Heerbuech
* 2008: *Straße ins Glück*, Heerbuech

## Heerspiil
* 2014: Martin Gülich: *Die Umarmung* – Reschy: Felicitas Ott (Kriminaalheerspiil – SWR)

## Uuszaichnige
* 1977: Schauspiileri vum Joor vu dr Zytschrift *Theater heute* fir d Roll vu dr „Luise“ in *Kabale und Liebe*
* 1978: Schauspiileri vum Joor vu dr Zytschrift *Theater heute* fir d Roll vu dr „Amalia“ in *Die Räuber*
* 1978: Kultuurbryys vum Land Nordrhyy-Weschtfaale
* 1978: Feerderbryys fir Literatuur vu dr Landeshauptstadt Düsseldorf
* 2019: Nominierig fir dr Kurt-Meisel-Bryys vu dr Frynd vum Residänztheater e.&nbsp;V. fir rusraagendi chinschtlerischi Laischtig
* 2020: Nominierig fir dr Kurt-Meisel-Bryys vu dr Frynd vum Residänztheater e.&nbsp;V. fir rusraagendi chinschtlerischi Laischtig
* 2022: Bayerischi Staatsschauspiileri
* 2022: Kurt-Meisel-Bryys vu dr Frynd vum Residänztheater e.&nbsp;V. fir rusraagendi chinschtlerischi Laischtig
* 2023: Grooße Hersfeld-Bryys

## Literatur
* 

## Weblink
* 
* 
* 
* d Charlotte Schwab bi dr Agäntuur Die Agenten
* d Charlotte Schwab bim Bayerische Staatsschauspiil
* 
* 

## Fueßnote